VN-verslag wys Sirië verantwoordelik vir chemiese aanval, sê VSA, Brittanje – praag.co.za
Die inspekteurs het tot die gevolgetrekking gekom dat chemiese wapens wel op 'n groot skaal in 'n aanval op die Siriese hoofstad gebruik is, waarin honderde mense dood is.
Hulle het ook bevind dat die dodelike gifgas, Sarin, in die aanval gebruik was. Die inspekteurs het egter nie aangedui wie vir die aanval verantwoordelik was nie, omdat dit nie deel van hulle mandaat was nie.
Rusland se VN-verteenwoordiger, sê die verslag onthul geen "koeëlvaste data of gevolgtrekkings" oor wie verantwoordelik was nie. Die VSA en die Verenigde Koninkryk sê die studie bevestig dat die regime agter die aanval sit.
"Die verslag is volledig, maar baie tegnies. Dit vermy kategoriese uitsprake en gevolgtrekkings, en dit moet bestudeer word," het Witali Tsjoerkin aan die Russiese media by die VN se hoofkwartier in New York gesê.
"Almal kan tot hul eie gevolgtrekking kom, maar ek hoop dat dit nie gedryf sal word deur politieke motiewe nie."
Die Britse minister van buitelandse sake, William Hague, sê die tegniese besonderhede in die verslag, dui duidelik daarop dat dit die werk van die Siriese regering was, het RSG berig.
Skrywer Karin RoodtGepubliseer op 17 September 2013 Kategorieë Internasionale nuus, NuusSleutelwoord chemiese wapens in Sirië, Damaskus, dodelike gifgas, Sarin, Verenigde Nasies inspekteurs, William Hague